钦定古今图书集成/理学汇编/文学典/第199卷 > 《跋许侍郎诗卷》前人
## 钦定古今图书集成/理学汇编/文学典/第199卷 > 《跋许侍郎诗卷》前人

侍郎许公，“经事综物之才，见于已试。其为文章，盖直
吐出胸中之蕴，未尝屑屑焉为如是之言也。”其孙建
阳丞公视熹，以公手书诗卷，观其长篇大句，固自雄
健豪逸，磊落惊人，而《新宅书怀》《近体》诸作，又皆律切
精稳，不留缝罅，亦足以验其才力之有馀，无所施而
不可矣。熹与公俱江东人，所居徽、饶之间，相望不百
里，独恨“生长闽峤，不及识公。”顾今如此，迺获窥其笔
迹，而因以得其为人，岂非幸耶！“庆元丙辰十月丙午
朔旦，婺源朱熹书。”